ལྷག་པར་དུ་བོད་ནང་ལ་མཚོན་ན་མདོ་སྨད་པ་ཡོངས་རྫོགས་རྡོག་རྩ་གཅིག་ཏུ་བསྒྲིལ་ནས་གནས་ཀྱི་ཡོད།ཤེས་ཡོན་གྱི་ཐོག་ནས་ཡིན་ན་ཡང་མདོ་སྨད་ལ་ཤེས་ཡོན་ཅན་ཤིན་ཏུ་མང་པོ་རེད་འདུགབོད་ཀྱི་ཤེས་ཡོན་ཐོག་ལ་དཀའ་ལས་རྒྱག་མཁན་མདོ་སྨད་པ་ཤིན་ཏུ་མང་པོ་རེད།སྔ་ནས་ད་ལྟ་ལ་ཐུག་གི་བར་དུ་བོད་ཀྱི་སཀད་ཡིག་རིག་གཞུང་རྒྱུན་གནས་ཐུབ་ཆེད་མདོ་སྨད་པའི་མཁས་པ་དང་ཤེས་ཡོན་ཅན་མང་པོས་སྐུ་ལུས་ཚད་མེད་པ་བསྐྱོན་ཡོད།དཔེར་ན།ང་ཚོ་ཡོངས་རྫོགས་ཀྱིས་མཐོང་ཐུབ་པའི་གནས་ཚུལ་གསལ་པོ་ཞིག་ལ་མཚོན་ན།མཚོ་སྔོན་བརྙན་འཕྲིན་ལས་ཁུངས་ཀྱིས་ལས་དོན་ག་འདྲ་ཡག་པོ་བྱེད་ཀྱི་འདུགབོད་སྤྱི་བའི་ལས་དོན་ཐོག་ཁོང་ཚོས་དཀའ་ལས་གང་འདྲ་བརྒྱག་གི་འདུགབོད་སྤྱི་བའི་མིང་ཁུར་ཡོད་ན་རུང་མེད་ན་ཡང་རུང་བོད་ཀྱི་ཆོས་དང་རིག་གཞུང་གི་ཐོག་ནས་བོད་སྤྱི་བའི་འགན་ཁུར་ཅི་ཙམ་ལེན་གྱི་འདུགའདི་ནི་ང་ཚོ་བོད་མི་ཡོངས་རྫོགས་ཀྱིས་མིག་གིས་མཐོང་རྒྱུ་ཡོད་པའི་དཔེ་མཚོན་གསལ་ཤོས་དེ་རེད།དེ་བཞིན་དུ་མཚོ་སྔོན་ཕྱོགས་ལ་བོད་ཀྱི་སྨན་ཁང་རྒྱ་ཆེན་པོ་དེ་འདྲ་ཡང་འདུགཁོང་ཚོས་ཁ་ཡོད་ལག་ཡོད་ཀྱི་ཐོག་ནས་བོད་ཀྱི་ཆོས་དང་རིག་གཞུང་བདག་སྐྱོང་དང་རྒྱུན་འཛིན་གནང་གི་ཡོད་པ་ཤིན་ཏུ་བཀའ་དྲིན་ཆེན་པོ་རེད།དེ་རིང་གི་དམིགས་བསལ་ཚོགས་འདུའི་གོ་སྐབས་འདི་བཟུང་ནས་བོད་ནང་དུ་ཡོད་པའི་མདོ་སྨད་པ་ཡོངས་རྫོགས་ལ་སྔ་རྒྱུན་བཞིན་བོད་ཀྱི་ཆོས་དང་རིག་གཞུང་ཐོག་ཧུར་ཐག་གནང་རོགས་ཞེས་འབོད་སྐུལ་ཞུ་འདོད་བྱུང༌།ཐུགས་རྗེ་ཆེ།